Asus

ASUSTeK Computer Incorporated, markedsført under navnet Asus, er et datafirma, etablert i 1989, med hovedkontor i Taipei i Taiwan. Selskapet er blant verdens fem største produsenter av personlige datamaskiner. Produktutvalget omfatter hovedkort, grafikkort, dataskjermer, bærbare datamaskiner, servere og mobiltelefoner. Selskapet produserer også komponenter for andre produsenter, inkludert Apple Inc., Dell, Falcon Northwest og Hewlett-Packard.


== Historie og introduksjon ==
ASUS er et taiwansk selskap som ble grunnlagt i 1990. ASUS ble grunnlagt i en liten leilighet i Taipei, og var til å begynne med en virksomhet som tilbød konsulenttjenester til hovedkortprodusenter i den raskt ekspanderende PC-komponentindustrien på Taiwan. Det samme året etablerte ASUS et samarbeid med prosesskortprodusenten Intel. ASUS hjalp Intel og fremstilte et fungerende hovedkort for deres viktigste prosessor på det tidspunktet – Intel 486. Dette var startskuddet for den strake utviklingen for ASUS. Fra å ha vært et mindre firma med base i en liten leilighet, har ASUS i dag gått til å være ett av verdens største globale teknologiselskaper med over 10 000 ansatte og en omsetning på over 7,6 milliarder USD.I dag er ASUS produsent av verdens best selgende og mest prisbelønte hovedkort. Siden starten i 1990 har ASUS solgt over 420 millioner hovedkort og vært pionérer for en rekke ulike innovasjoner som senere til og med har blitt bransjestandard. Mange av de øvrige dataleverandørene bruker ASUS-hovedkort, og i dag har om lag hver tredje datamaskin, uansett merke, et hovedkort fra ASUS.I 1997 begynte ASUS å produsere egne bærbare datamaskiner, og var den første produsenten som lanserte en PC med innebygd webkamera, den første til å bruke karbonfiber for lettere vekt, og den første til å tøye designgrensene ved å bruke materialer som skinn og bambus.
I dag har ASUS en bred produktportefølje som omfatter bærbare datamaskiner, mini-PC-er, multimedia, grafikkort, displayer, stasjonære datamaskiner, servere, trådløse løsninger, mobiltelefoner og nettverksutstyr. I løpet av 2009 vant ASUS 3268 utmerkelser i media verden over, og de har vært med på Business Weeks Info Tech 100-liste hele tolv år på rad.


=== ASUS ”Inspiring Innovation, Persistent Perfection” ===
ASUS produserer produkter for dagens digitale hjem og virksomheter og har innovasjon, kvalitet og design som slagord.


==== Kvalitet ====
ASUS’ produktutviklingsprosess inneholder evalueringsmetoder for å sikre at produktene imøtekommer ASUS’ kvalitetsforventninger. Det utføres kvalitetskontroller både med tanke på design og ytelse. Denne innsatsen, i kombinasjon med ASUS’ erfaring og røtter i produksjonen av en av de viktigste delene i en datamaskin – hovedkortet – har gitt resultater. Uavhengige og omfattende undersøkelser av kvalitet og pålitelighet har utpekt ASUS som den datamaskinprodusenten med lavest feilmargin.
Ett eksempel er undersøkelsen fra Squaretrade Squaretrade. Squaretrade er et amerikansk forsikringsselskap som i løpet av tre år har undersøkt 30 000 ulike forsikringssaker fra ni ledende datamaskinprodusenter. ASUS var den datamaskinprodusenten med lavest antall forsikringssaker og feilmarginer i 2009. På andre- og tredjeplass kom henholdsvis Toshiba og Sony.


==== Innovasjon ====
En av ASUS’ sterkeste drivkrefter er innovasjon. ASUS’ innovasjonstenkning bygger på å se ut over det vanlige og skape nye måter å se produkter på. Denne drivkraften har gjort ASUS til pionerer for mange ulike produktinnovasjoner som senere til og med har blitt bransjestandard. Innovasjonstenkningen hos ASUS finnes i alt fra konseptuell design av nye produkter til brukervennlighet. Målsetningen for ASUS er å levere spennende teknologi som ikke bare inspirerer, men også øker produktiviteten og underholdningsnivået for brukerne. Et godt eksempel på ASUS som et innovativt selskap, er introduksjonen av Eee PC. Denne lille datamaskinen revolusjonerte datamaskinmarkedet og skapte et helt nytt segment av datamaskiner som ofte kalles mini-PC-er, netbooks eller minidatamaskiner. Dette produktsegmentet presenterte en mer fleksibel datamaskin – ultraportabel, liten, lett og billig. Den første modellen, Eee PC 701, ble solgt i over 300 000 eksemplarer det første året. ASUS fikk mye oppmerksomhet innen datamaskinindustrien, i og med at Eee PC var den første mini-PC-en på markedet. Noen andre eksempler på innovative produkter er Eee Keyboard, ASUS NX90 og ASUS Bamboo-serien.


==== Design ====
ASUS jobber ofte med en sterk designtanke bak sine produkter, og mener at den beste teknologien også skal være pen å se på. Selv på designfronten har ASUS vært nyskapende. ASUS var først ute med å ta i bruk materialer som karbonfiber, skinn og bambus på bærbare datamaskiner. ASUS har til og med hatt designsamarbeid med formgiveren Karim Rashid for Eee PC 1008P, og designeren David Lewis for datamaskinen NX90. Mange ASUS-produkter har vunnet ulike prestisjefylte utmerkelser som Red Dot Design Award, Japans Good Design Award og Tysklands IF Design Award.ASUS’ brede produktportefølje omfatter bærbare datamaskiner, mini-PC-er, multimedia, grafikkort, displayer, stasjonære datamaskiner, servere, trådløse løsninger, mobiltelefoner og nettverksutstyr. ASUS produserer produkter for dagens digitale hjem og virksomheter.


=== Et utvalg av ASUS’ produktgrupper ===
Mini-PC-er / bærbare datamaskiner
Eee family
Stasjonære datamaskiner
LCD-skjermer
Smart phones
Hovedkort
Grafikkort
Multimedia
Optisk lagring
Ekstrautstyr (tilbehør)


=== En oversikt over ASUS’ utvikling ===
1989ASUS ble grunnlagt og hjalp Intel med å finne et hovedkort til deres prosessor, Intel 4861996ASUS ble børsnotert på Taiwan Stock Exchange1997Lanserte sin første laptop med navnet ASUS P6300

1998ASUS får prisen ”Best Managed Company in Taiwan” av Asiamoney magazine.
ASUS’ bærbare datamaskiner tas ombord på romstasjonen MIR, og er virksomme i 600 dager i verdensrommet uten problemer.2000ASUS tar initiativ til Green ASUS, som et ledd i utviklingen av miljøvennlige produkter og produksjonsprosesser.2002Lanserer den første PDA-en (personal digital assistant) for å støtte Intels 300 MHz PXA250-prosessor2003Blir verdens største varemerke innen produksjon av hovedkort. Hver tredje datamaskin bruker et hovedkort fra ASUS.
Lanserer mobiltelefonen J100 3G med sammenleggbar skjerm og fargedisplay.2004ASUS’ bærbare datamaskiner blir tatt med på en ekspedisjon sammen med fjellklatrerne Shi Wang og Jian Liu. ASUS’ bærbare datamaskiner når toppen av Mount Vinson i Antarktis.2005ASUS blir størst innen produksjon av grafikkort.
Presenterer ASUS P505 – verdens første Windows Mobile Smartphone.
Slipper PhysX – akselerator for mer virkelighetstro 3D-grafikk i PC-spill.2006ASUS utvikler den bærbare datamaskinen ASUS – Lamborghini VX i samarbeid med Lamborghini.
ASUS presenterer varemerket Republic of Gamers for høytytende PC-komponenter.2007Lanserer Eee PC 701 på Computex i Taipei. Eee PC revolusjonerer datamaskinmarkedet, og 300 000 enheter selges det året.
ASUS’ bærbare datamaskiner er de første som benyttes på toppen av Mt. Everest.2008ASUS deler opp virksomheten i tre ulike selskaper – ASUS, Pegatron og Unihan.
ASUS og Intel holder en ”Recycling Computer, Project of Hope”-pressekonferanse for å vise besluttsomhet og handlekraft som selskap innen energisparing og gjenvinning.
ASUS får ”11 EPEAT (Electronic Product Environmental Assessment Tool) Gold Awards” for sine produkter.
ASUS lanserer Bamboo-serien, som hylles for sitt miljøvennlige fokus og sitt unike utseende.2009ASUS blir den tredje største produsenten av bærbare datamaskiner i verden.
ASUS og Garmin samarbeider og lanserer smartphones.
ASUS lanserer det første hovedkortet som støtter USB 3.0.
ASUS lanserer W90 – den raskeste bærbare datamaskinen i verden. W90 kommer med i Guiness World Records som den raskeste bærbare datamaskinen.
ASUS-produkter vinner 3628 utmerkelser verden over.2010ASUS lanserer den bærbare datamaskinen NX90 med SonicMaster-lydteknikk som er utviklet i samarbeid med Bang & Olufsen ICEpower™.
Asus Sonicmaster-lydteknikk følger også med bærbare datamaskiner innen N-serien.
Introduserer Dual Intelligent Processor-teknologi på hovedkortet.
Lanserer en ny generasjon av ASUS U Series Bamboo-kolleksjonen.
Lanserer ”ASUS Super Hybrid Engine”-teknologien, som minsker datamaskinenes karbonavtrykk.
ASUS lanserer ASUS Eee Reader og Eee Pad.
ASUS presenterer Garmin-ASUS A10 – verdens første smartphone med integrert og profesjonell satellittnavigering.


== Referanser ==


== Eksterne lenker ==
(en) Offisielt nettsted 
Offisielt nettsted 
(en) ASUS – kategori av bilder, video eller lyd på Commons 
Asus Norge